Christian Hintze Holm

Christian Hintze Holm (født 8. desember 1964) er en norsk politiker fra Sosialistisk Venstreparti. Han var fra 2003 til 2011 ordfører i Nesodden kommune i Akershus.«SV-ordfører på Nesodden», Kommunal Rapport 15. oktober 2003. Han hadde da fire perioder i kommunestyret bak seg, og hadde vært medlem av formannskapet fra 1999. 

Ved valget i 2007 ble det gjennomført direktevalg av ordfører i Nesodden kommune. Hintze Holm ble valgt med 51 prosent av stemmene, dobbelt så mange som nummer to.«Suveren valgvinner», Akershus Amtstidende 12. september 2007.

Ved valget i 2011 var det ikke direktevalg av ordførere, men Nesodden kommune vedtok å holde en rådgivende folkeavstemning om fortsatt direkte ordførervalg. Hintze Holm var igjen den av kandidatene som fikk klart flest stemmer. Imidlertid gikk Arbeiderpartiet, Høyre, Venstre og Fremskrittspartiet sammen om ikke å følge velgernes råd. I stedet ble Nina Sandberg fra Arbeiderpartiet valgt til ny ordfører.«Overser folkeavstemningen», NRK Østlandssendingen 29. september 2011; besøkt 20. juli 2017. Med en valgdeltakelse på 58,9 prosent fikk Hintze Holm 41,2 prosent av stemmene. Som argument for å ikke følge resultatet av folkeavstemningen ble blant annet nevnt at Sandberg og Høyres kandidat Kjell Gudmundsen (som ble varaordfører) samlet fikk 46,4 prosent.Øystein Wolf, Nesodden Venstre: «Venstre støtter ordførerskifte», leserinnlegg i Akershus Amtstidende 29. september 2011.

Hintze Holm møtte i perioden 2001-2005 på Stortinget for Rolf Reikvam og Siri Hall Arnøy som første vararepresentant for SV i Akershus.Informasjon på Stortingets nettsted; besøkt 20. juli 2017. 

Hintze Holm er historiker og arbeidet som førstekonservator ved Follo museum før han ble heltidspolitiker. Han har skrevet bind 2 av Nesoddens historie og bind 3 og 4 av Frogns historie.Treff i Oria for Christian Hintze Holm; besøkt 20. juli 2017.

Fra 2012 er han assisterende fylkesdirektør for kulturminnevern i Akershus fylkeskommune.

 Referanser 

 Eksterne lenker 


Kategori:SV-ordførere i Akershus
Kategori:Ordførere i Nesodden
Kategori:Norske lokalhistorikere